Diari Oficial de la Generalitat Valenciana


Sumari del DOGV 7683, del 22-12-2015 (2015/10368)

RESOLUCIÓ de 17 de desembre de 2015, del president de l'Institut Valencià de Competitivitat Empresarial (IVACE), per la qual es convoca el fons de compensació previst en el marc del Pla Eòlic de la Comunitat Valenciana, per a l'exercici 2015.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7683

Data del DOGV
:   22-12-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/10874


Data del document
:   17-12-2015

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 17 de desembre de 2015, del president de l'Institut Valencià de Competitivitat Empresarial (IVACE), per la qual es convoca el fons de compensació previst en el marc del Pla Eòlic de la Comunitat Valenciana, per a l'exercici 2015. [2015/10416]  
El Pla Eòlic de la Comunitat Valenciana (PECV) va ser aprovat per l'Acord de 26 de juliol de 2001, del Govern Valencià, amb caràcter de pla d'acció territorial sectorial, tenint per objecte regular la instal·lació de parcs eòlics en les zones qualificades com aptes per al dit fi. En el capítol 5 del PECV es formulen els objectius d'aquest, els quals comprenen els diferents camps amb els quals el pla té relació. Entre aquests es troben els objectius de caràcter socioeconòmic i, més concretament, els que es refereixen a la introducció d'efectes de reequilibri territorial a partir de l'actuació en les zones socioeconòmicament més desfavorides de la Comunitat Valenciana, de manera que l'espai físic que serveix de suport als parcs eòlics, reba part dels beneficis que el seu propi recurs genera.  
En aquest sentit, en el capítol 7 del PECV, on s'analitzen les actuacions de compensació derivades de la implantació d'instal·lacions eòliques, s'estableix que, l'aplicació dels objectius globals de compensació i equilibri territorial proposats pel pla suposarà l'ampliació d'aquests efectes, i estendre els beneficis al conjunt territorial suport de l'actuació, incloent-hi aquells municipis amb recurs eòlic els emplaçaments dels quals foren descartats per raons tècniques o de protecció mediambiental, així com els que siguen objecte d'implantació de línies elèctriques d'evacuació de l'energia generada pels parcs eòlics.  
Aquestes mesures de compensació van quedar concretades, i delimitades en el seu àmbit d'aplicació, duració, termini i quanties, en els plans energètics presentats pels promotors en el corresponent procediment de lliure concurrència per a l'adjudicació de zones eòliques, les bases del qual s'inclouen en l'Ordre de 31 de juliol de 2001, de la Conselleria d'Indústria i Comerç, per la qual es realitza la convocatòria pública per al desplegament i execució del Pla Eòlic de la Comunitat Valenciana. Així mateix, d'acord amb el que estableix el punt quart de la Resolució de 25 de febrer de 2003, del conseller d'Indústria, Comerç i Energia, sobre convocatòria per al desplegament i execució del Pla Eòlic de la Comunitat Valenciana, els promotors dels projectes seleccionats per a les diferents zones hauran de complir els compromisos de contribució a les estratègies d'actuació del PECV en la forma i els terminis que es determinen en les condicions particulars de la notificació de preselecció de la Comissió del Pla Eòlic i en els plans energètics seleccionats. Per al seu desplegament, vigilància i execució serà exigible, si és el cas, la subscripció de convenis o acords amb les administracions o organismes públics corresponents.  
A través de la Llei 10/2006, de 26 de desembre, de Mesures Fiscals, de Gestió Administrativa i Financera i d'Organització de la Generalitat, modificada per la Llei 16/2008, de 22 de desembre, de la Generalitat, de Mesures Fiscals, de Gestió Financera i Administrativa, i d'Organització de la Generalitat, modificada, al seu torn, per la Llei 10/2012, de 21 de desembre, de Mesures Fiscals, de Gestió Financera i Administrativa, i d'Organització de la Generalitat, i per la Llei 7/2014, de 22 de desembre, de Mesures Fiscals, de Gestió Administrativa i Financera i d'Administració de la Gneralitat, es crea el fons de compensació previst en el marc del Pla Eòlic de la Comunitat Valenciana (PECV), destinat a aquells municipis, mancomunitats de municipis i consorcis previstos en la Llei 8/2010, de 23 de juny, de la Generalitat, de Règim Local de la Comunitat Valenciana, inclosos en l'àmbit d'afecció d'alguna de les 15 zones aptes per a albergar instal·lacions eòliques incloses en aquest, sent l'Institut Valencià de Competitivitat Empresarial (IVACE) l'encarregat de la gestió ordinària del dit Fons de Compensació, de conformitat amb les directrius establides en la normativa anteriorment citada.  
  
Per mitjà de l'Ordre de 4 de gener de 2007, de la Conselleria d'Infraestructures i Transport, s'estableix la naturalesa i el règim de distribució del Fons de Compensació per al desplegament d'actuacions en el marc del Pla Eòlic de la Comunitat Valenciana.  
Pel Decret 4/2013, de 4 de gener, del Consell, s'aprova el Reglament d'organització i funcionament de l'Institut Valencià de Competitivitat Empresarial, en què s'estableixen les funcions pròpies d'aquest, entre les quals es troben l'anàlisi, assessorament i execució de mesures en matèria de conservació, estalvi i diversificació energètica, el foment de l'ús racional de l'energia i la promoció de les energies renovables i de la qualitat del subministrament energètic. Igualment, li correspon a l'Institut Valencià de Competitivitat Empresarial establir, gestionar i tramitar línies d'ajuda i incentius dirigits a la conservació, estalvi, diversificació, desenvolupament energètic i energies renovables.  
  
Per això, i en virtut del que disposa l'article 4 del Reglament d'organització i funcionament de l'Institut Valencià de Competitivitat Empresarial i l'article 2.3 de l'esmentada Ordre de 4 de gener de 2007, de la Conselleria d'Infraestructures i Transport, resolc:  
  
  
Article 1. Objecte de la resolució  
1. Constitueix l'objecte de la present resolució establir les bases reguladores i la convocatòria del fons de compensació previst en el marc del Pla Eòlic de la Comunitat Valenciana (PECV), per a l'exercici de 2015, nodrit dels ingressos realitzats per les empreses titulars de les instal·lacions eòliques, i destinat a aquells municipis, mancomunitats de municipis i consorcis previstos en la Llei 8/2010, de 23 de juny, de la Generalitat, de Règim Local de la Comunitat Valenciana, inclosos en l'àmbit d'afecció d'alguna de les 15 zones aptes per a albergar instal·lacions eòliques recollides en el dit pla.  
2. La naturalesa i el règim de distribució del fons serà tal com es determina en els articles següents.  
  
Article 2. Marc normatiu  
La gestió i el règim de distribució del Fons de Compensació, es realitzarà amb subjecció a allò que s'ha establit en:  
- L'Ordre 1/2012, de 12 de març, de la Conselleria d'Economia, Indústria i Comerç, per la qual s'estableix el procediment i el marc general per a la concessió d'ajudes per l'Agència Valenciana de l'Energia (AVEN).  
 L'Ordre de 4 de gener de 2007, de la Conselleria d'Infraestructures i Transport, sobre la naturalesa i el règim de distribució del Fons de Compensació per al desenvolupament d'actuacions en el marc del Pla Eòlic de la Comunitat Valenciana.  
 La Llei 10/2006, de 26 de desembre, de la Generalitat, de Mesures Fiscals, de Gestió Financera i Administrativa, i d'Organització de la Generalitat, modificada per la Llei 16/2008, de 22 de desembre, de Mesures Fiscals, de Gestió Financera i Administrativa, i d'Organització de la Generalitat, modificada, al seu torn, per la Llei 10/2012, de 21 de desembre, de Mesures Fiscals, de Gestió Financera i Administrativa, i d'Organització de la Generalitat i per la Llei 7/2014, de 22 de desembre, de Mesures Fiscals, de Gestió Administrativa i Financera i d'Administració de la Generalitat.  
 La Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
 La Llei 38/2003, de 17 de novembre, General de Subvencions, i disposicions de desplegament.  
 La Llei 11/2007, de 22 de juny, d'Accés Electrònic dels Ciutadans als Serveis Públics.  
 El Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana.  
 Les ajudes regulades en la present resolució, no tenen el caràcter d'ajuda d'estat segons el principi d'incompatibilitat amb el mercat comú formulat en l'article 107.1 del Tractat de Funcionament de la Unió Europea (d'ara en avant TFUE), atés que aquestes no suposen un benefici o avantatge per a una determinada empresa, a excepció d'aquelles dirigides a recolzar inversions previstes en l'apartat 2 de l'article 4 de la present resolució que estaran subjectes al Reglament (UE) número 1407/2013 de la Comissió de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, DO, L 352/1, de 24.12.2013, (d'ara en avant Reglament (UE) número 1407/2013 a les ajudes de minimis).  
  
 Qualsevol altra normativa que per la matèria li fóra d'aplicació.  
  
  
Article 3. Línies pressupostàries  
D'acord amb la Llei 8/2014, de 26 de desembre, de Pressupostos de la Generalitat per a l'exercici 2015, el repartiment del fons de compensació per l'IVACE es finançarà amb càrrec a la línia pressupostària i import global màxim que es detalla a continuació.  
  
Codi de la línia Denominació de la línia Import  
T6812000 Fons Compensació Pla Eòlic 3.133.096,48 euros  
  
La dita quantia màxima serà objecte de repartiment entre les distintes zones eòliques de conformitat a la distribució continguda en l'annex I de la present resolució.  
L'ingrés realitzat per l'empresa titular de les instal·lacions eòliques d'una determinada zona anirà destinat als municipis, mancomunitats de municipis i consorcis de la Comunitat Valenciana inclosos en l'àmbit d'afecció de la dita zona.  
  
Article 4. Actuacions susceptibles de suport, costos subvencionables i ajuda màxima  
1. El fons podrà anar destinat a actuacions d'inversió dels tipus i característiques següents:  
a) Projectes de millora d'infraestructures rurals i de serveis:  
 Millora en camins rurals d'accés a muntanyes.  
 Millora de la xarxa viària rural d'accés a pedanies, caserius, alqueries i edificacions rurals aïllades.  
 Instal·lació de punts d'enllumenat públic en vials d'accés a pedanies, caserius, alqueries i edificacions rurals aïllades.  
 Reforma d'instal·lacions d'enllumenat exterior. Les noves instal·lacions d'enllumenat exterior i les reformes o renovades hauran de complir les prescripcions contingudes en el Reial Decret 1890/2008, de 14 de novembre, pel qual s'aprova el Reglament d'eficiència energètica en instal·lacions d'enllumenat exterior i les seues instruccions tècniques complementàries, sempre que els siga aplicable.  
 Treballs d'electrificació rural encaminats a estendre la xarxa d'energia elèctrica a alqueries, granges, instal·lacions o edificacions rurals aïllades.  
 Treballs de millora de la xarxa d'energia elèctrica, com substitució o ampliació de la línia elèctrica aèries o subterrànies, suports, centres de transformació, elements auxiliars de xarxa, així com qualsevol altre relacionat amb la millora de la xarxa elèctrica.  
 Neteja i millora de vies pecuàries, desbrossament, consolidació d'afirmat, concreció de llindes, senyalització, així com qualsevol altre relacionat amb el manteniment de vies pecuàries.  
 Qualsevol altre que supose la millora d'infraestructures rurals i de serveis.  
b) Projectes d'impuls de les energies renovables:  
 Organització de campanyes divulgatives, a través de tríptics, fullets o altres mitjans, sobre els beneficis ambientals i socioeconòmics de la implantació d'instal·lacions d'aprofitament d'energies renovables.  
  
 Realització de xarrades i cicles de conferències sobre les energies renovables.  
 Organització de fòrums de debat i taules redones en centres socials i culturals sobre les energies renovables i el seu paper en el futur escenari energètic.  
 Organització de tallers o aules pràctiques relacionats amb els dispositius d'aprofitament d'energies renovables.  
 Construcció de centres demostratius destinats a l'estudi o difusió de les energies renovables.  
 Promoció del coneixement sobre energies renovables a través de concursos, premis, així com qualsevol altre relacionat amb la promoció en l'àmbit de les energies renovables.  
 Construcció i equipament d'instal·lacions d'aprofitament de les energies renovables.  
 Qualsevol altre que tinga com a fi l'impuls de les energies renovables.  
c) Projectes de millora de les condicions socioeconòmiques: projectes que incidisquen en la millora de l'entorn social i econòmic.  
2. Les inversions descrites en l'apartat 1 que pogueren tindre per objecte la ulterior prestació de béns i serveis en el mercat i per tant, consistiren en activitats de caràcter econòmic desenvolupades per un dels beneficiaris, quedaran subjectes a les obligacions pròpies del règim de minimis de conformitat amb el que disposa l'article 2 de la present resolució.  
3. Els costos subvencionables que es consideraran en el càlcul als efectes de la distribució del fons són els següents:  
a) Les inversions en immobilitzat: cost de mà d'obra externa, execució material, equips i instal·lacions, destinats en exclusiva a l'execució material del projecte, IVA inclòs.  
b) Costos de redacció de projectes, estudis de seguretat i salut i direcció d'obra, si es tracta de contractacions externes, IVA inclòs.  
c) Es considerarà cost subvencionable l'IVA suportat, així com altres tributs, quan el beneficiari de la subvenció els abone efectivament. En cap cas es consideren despeses subvencionables l'IVA suportat, així com altres tributs, quan siguen susceptibles de recuperació o compensació.  
d) Costos de mà d'obra pròpia (despeses de personal incloent-hi cost salarial brut i cost de la Seguretat Social a càrrec de l'empresa), sempre que es trobe vinculada exclusivament al projecte presentat.  
  
e) Per a projectes de millora de les condicions socioeconòmiques, en els casos en què es trobe degudament justificat, els costos de mà d'obra pròpia no vinculada exclusivament al projecte presentat (despeses de personal incloent-hi cost salarial brut i cost de la Seguretat Social a càrrec de l'empresa), en aquelles condicions, percentatges màxims, i per als sol·licitants que establisca l'ordre de desplegament de la normativa reguladora del Fons de Compensació del Pla Eòlic de la Comunitat Valenciana (FCPECV).  
4. Les ajudes que s'estableixen en la present resolució tindran la consideració de subvenció a fons perdut i es determinaran en funció del pressupost d'inversió presentat per l'entitat sol·licitant, sent el percentatge màxim d'ajuda el 100 % sobre el cost subvencionable del projecte.  
  
Per als projectes previstos en l'apartat 2 de l'article 4 de la present resolució, el dit percentatge no podrà en cap cas superar els imports màxims d'ajuda previstos en el Reglament (UE) núm. 1407/2013 a les ajudes de minimis, concretament:  
L'ajuda total de minimis concedida a una única empresa no serà superior a 200.000 euros durant qualsevol període de tres exercicis fiscals. Als efectes de la present convocatòria, s'entendrà per única empresa la definició establida en l'apartat 2 de l'article 2 del Reglament (UE) número 1407/2013 a les ajudes de minimis.  
Per a les empreses que realitzen per compte d'altri operacions de transport de mercaderies per carretera, l'ajuda total de minimis no serà superior a 100.000 euros durant eixe mateix període. Aquestes ajudes de minimis no podran utilitzar-se per a l'adquisició de vehicles de transport de mercaderies per carretera.  
Aquells beneficiaris que realitzen per compte d'altri operacions de transport de mercaderies per carretera i també altres activitats a què puga aplicar-se el límit màxim de 200.000 euros, podran optar al dit límit màxim sempre que demostren per mitjà d'una comptabilitat separada i/o analítica, que la part de les ajudes que beneficia l'activitat de transport de mercaderies per carretera no excedeix 100.000 euros i que en tot cas cap de les ajudes de minimis la utilitza per a l'adquisició de vehicles de transport de mercaderies per carretera.  
  
5. Els projectes s'hauran d'executar en el marc d'un desenvolupament sostenible i de foment de la protecció i millora del medi ambient.  
6. El projecte objecte de subvenció haurà de trobar-se dins del territori de la Comunitat Valenciana.  
  
Article 5. Acumulació d'ajudes  
En el cas de concurrència amb ajudes d'altres administracions públiques o ens públics o privats, l'import de les ajudes concedides per IVACE, no podrà ser en cap cas de tal quantia que, aïlladament o en concurrència amb altres subvencions, ajudes, ingressos o recursos, supere el cost de les despeses subvencionades.  
Les ajudes destinades als projectes previstos en l'apartat 2 de l'article 4 de la present resolució, de conformitat amb el que estableix l'article 5 del Reglament (UE) Núm. 1407/2013 a les ajudes de minimis, podran acumular-se amb:  
a) Altres ajudes de minimis concedides d'acord amb el Reglament (UE) número 360/2012, de la Comissió, de 25 d'abril de 2012, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis concedides a empreses que presten serveis d'interés econòmic general (DO L 114 de 26.4.2012, p.8) fins al límit màxim establit en aquest últim Reglament.  
b) Altres ajudes de minimis concedides d'acord amb altres reglaments de minimis fins al límit màxim previst en l'apartat 3 de l'article 4 de la present resolució.  
c) Altres ajudes estatals en relació amb les mateixes despeses subvencionables o amb ajudes estatals per a la mateixa mesura de finançament de risc, si la dita acumulació no excedeix la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la Comissió.  
  
Article 6. Projectes plurianuals  
Per a aquells projectes que per les seues característiques especials siguen considerats com plurianuals es tindran en compte els requisits següents:  
a) Haurà d'indicar-se en la memòria tècnica cada una de les seues fases i l'exercici en què es realitzaran.  
b) La sol·licitud d'ajuda haurà de presentar-se per a cada una de les fases en l'exercici en què s'executarà, sense que la concessió d'ajuda per a una condicione la de futures fases, llevat que el programa faça menció de procediments específics diferents.  
c) Les futures concessions se supeditaran a l'existència d'un programa o convocatòria que empare les actuacions proposades i als resultats assolits.  
  
Article 7. Beneficiaris  
Podran ser beneficiaris d'aquestes ajudes els municipis, mancomunitats i consorcis previstos en la Llei 8/2010, de 23 de juny, de Règim Local de la Comunitat Valenciana, inclosos en l'àmbit d'afecció d'alguna de les 15 zones aptes per a albergar instal·lacions eòliques recollides en el Pla Eòlic de la Comunitat Valenciana.  
L'ingrés realitzat per l'empresa titular de les instal·lacions eòliques d'una determinada zona anirà destinat als municipis, mancomunitats de municipis i consorcis de la Comunitat Valenciana inclosos en l'àmbit d'afecció de la dita zona.  
No podran obtindre la condició de beneficiaris els sol·licitants en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions. L'IVACE podrà realitzar les consultes oportunes per a comprovar el dit requisit, incloent-hi la verificació de la situació concursal del sol·licitant.  
  
Sense perjuí del que estableix l'article 1.1 del Reglament (UE) núm. 1407/2013 a les ajudes de minimis, en els projectes previstos en l'apartat 2 de l'article 4 de la present resolució, no podran obtindre la condició de beneficiaris les entitats que:  
a) Operen en els sectors de la pesca i l'aqüicultura regulats en el Reglament (CE) núm. 104/2000 (DO L 17, de 21.1.2000),  
b) Es dediquen a la producció primària de productes agrícoles.  
  
Article 8. Presentació de sol·licituds  
1. Sol·licitud i memòria tècnica.  
La sol·licitud i la memòria tècnica s'adequaran als models normalitzats disponibles en la web http://www.ivace.es i la seua tramitació s'haurà de realitzar de forma telemàtica. Les sol·licituds hauran de presentar-se abans de l'inici del projecte  
Només s'admetrà la presentació de sol·licituds, escrits i comunicacions davant de el registre electrònic que estiguen firmats electrònicament per mitjà d'una firma electrònica avançada basada en un certificat reconegut, segons el que disposa el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, i expedit per la Generalitat o per qualsevol altre prestador de serveis de certificació amb què la Generalitat haja firmat l'oportú conveni, que poden consultar-se en la pàgina web https://sede.gva.es/es/web/sede\_electronica/sede\_certificados.  
  
D'acord amb el que disposa la Llei 11/2007, de 22 de juny, d'Accés Electrònic dels Ciutadans als Serveis Públics, i el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, s'incorpora el procediment regulat en aquesta resolució a l'annex del dit decret, com a procediment susceptible de tramitació a través del Registre Electrònic de la Generalitat.  
La presentació de la sol·licitud comportarà l'autorització del sol·licitant, excepte manifestació en contra, que l'IVACE obtinga directament les dades relatives al compliment de les obligacions tributàries davant de l'Administració i obligacions amb la Seguretat Social. En cas de no autoritzar-se s'hauran d'aportar certificats d'estar al corrent en el compliment de les obligacions tributàries i amb la Seguretat Social. Igualment, podran presentar una declaració responsable firmada pel secretari o interventor d'estar al corrent, en substitució de les certificacions indicades.  
2. Documentació que ha d'acompanyar la sol·licitud i que igualment haurà de presentar-se utilitzant els mitjans telemàtics:  
a) Còpia de la targeta d'identificació fiscal.  
b) Acreditació de la representació legal del firmant.  
c) Còpia d'un extracte o certificat bancari que justifique la titularitat del compte de cobrament de l'ajuda. La titularitat del compte haurà de correspondre a l'entitat sol·licitant.  
d) Document de l'entitat que reflectisca l'existència d'una partida pressupostària per a l'execució del projecte objecte de subvenció.  
e) Ubicació exacta del projecte, indicant les coordenades UTM del projecte o instal·lació en l'apartat destinat per a això en la mateixa sol·licitud.  
3. Documentació complementària:  
a) Tots els sol·licitants d'aquestes ajudes estaran obligats a presentar, junt amb la sol·licitud d'ajuda, còpia de qualsevol dels documents següents: cèdula d'habitabilitat, llicència d'obres, permís d'obertura, certificat emés per l'òrgan pertinent de l'ajuntament del municipi o document que acredite la legalitat de l'edificació/activitat en què vaja a executar-se el projecte.  
b) Quan l'import d'una despesa subvencionable supere, IVA exclòs, la quantia de 49.999,99 euros en el supòsit de cost per execució d'obra, o de 17.999,99 euros en el supòsit de subministrament de béns d'equip o prestació de serveis per empreses de consultoria o assistència tècnica, el sol·licitant de l'ajuda haurà d'aportar justificació d'haver sol·licitat, abans de la contracció de la despesa, com a mínim tres ofertes de diferents proveïdors -sense vinculació entre ells- llevat que per les especials característiques de les despeses subvencionables no hi haja en el mercat suficient nombre d'entitats que el subministren o presten, i així es faça constar en un informe firmat pel secretari o interventor, que haurà de contindre almenys:  
1r Quines seran les característiques de les despeses que van fer impossible la localització d'un mínim de tres ofertes.  
2n Una explicació de com es va fer la recerca de proveïdors.  
Aquest informe no serà admés com a justificant de la no-presentació de 3 ofertes si el seu argument es basa en:  
 Les característiques del proveïdor (per exemple: «proveïdor habitual», o «subministrador únic» sense que en aquest cas s'aporten més dades que ho acrediten).  
 Les característiques genèriques del bé o servei (per exemple: «caràcter tecnològic del servei»).  
 Les característiques genèriques de l'empresa o entitat beneficiària (per exemple: «política de compres implantada i aprovada per la direcció», etc.).  
Així mateix, hauran d'acompanyar un annex a l'informe que documente com s'ha realitzat la recerca de proveïdors del bé o servei.  
La selecció de les ofertes haurà de realitzar-se entre empreses, almenys dos d'aquestes no siguen empreses associades al beneficiari i membres de la seua junta directiva o consell d'administració, ni tinguen drets de vot superiors al 50 %. La petició d'ofertes procurarà documentar-se de forma escrita, i en tot cas serà necessari que en les respostes es consignen amb exactitud els treballs que hagen de realitzar-se i el seu preu, així com el CIF, nom, adreça, telèfon i data, etc., de manera que no oferisca dubtes la seua identitat. L'elecció entre les ofertes presentades haurà de recaure en la més econòmica, i es justificarà en un informe l'elecció en un altre sentit.  
Les tres ofertes hauran d'haver-se sol·licitat amb caràcter previ a la contractació del compromís per a la prestació del servei o l'entrega del bé. Únicament quedaran excloses del compliment d'aquest requisit les entitats públiques que liciten l'actuació subvencionada pel procediment obert d'acord amb el Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic.  
La documentació a què fa referència el present apartat es podrà presentar en la fase de justificació.  
c) Declaració responsable referent a totes les ajudes, subvencions, ingressos o recursos procedents de qualssevol administració o ens públic o privat, per als mateixos costos subvencionables que els previstos en la present convocatòria.  
Els sol·licitants d'ajudes per a projectes previstos en l'apartat 2 de l'article 4 de la present resolució hauran de declarar a més totes les ajudes de minimis concedides d'aquesta o d'una altra administració (independentment de si aquestes són per als mateixos costos subvencionables que els previstos per la present convocatòria com per a qualsevol altre) durant els dos exercicis fiscals anteriors i durant l'exercici fiscal en curs que estiguen subjectes al Reglament (UE) número 1407/2013 de la Comissió de 18 de desembre de 2013 relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis o a altres reglaments de minimis.  
La dita declaració responsable haurà de ser omplida en l'apartat destinat per a això en la mateixa sol·licitud.  
d) Declaració responsable de no estar incurs en cap de les prohibicions de l'article 13 de la Llei 38/2003, de 17 de novembre, General de Subvencions, per a poder obtindre la condició de beneficiari de subvencions. La dita declaració responsable haurà de ser omplida en l'apartat destinat per a això en la mateixa sol·licitud.  
e) Quan les actuacions objecte de subvenció requerisquen, -d'acord amb la legislació i normativa vigent-, projecte tècnic subscrit per tècnic competent, el sol·licitant haurà de presentar el dit projecte. Els projectes tècnics que, d'acord amb la legislació vigent, hagen de ser redactats i firmats per un tècnic titulat competent i es presenten sense el visat del col·legi professional corresponent hauran d'acompanyar-se d'una declaració responsable del tècnic titulat competent projectista, segons model disponible en la web http://www.ivace.es.  
  
f) Les entitats que sol·liciten aquestes ajudes hauran de presentar declaració responsable, implementada en l'apartat destinat per a això en la mateixa sol·licitud, sobre el compliment de la normativa i integració laboral de persones amb discapacitat o si és el cas, l'exempció de la dita obligació, en els termes establits en l'article del Decret 279/2004, de 17 de desembre, del Consell de la Generalitat.  
La correcta presentació d'aquests documents serà condició indispensable per a l'obtenció de l'ajuda.  
4. Examinada la documentació aportada, si aquesta no reuneix els requisits exigits la persona interessada serà requerida perquè, en un termini de 10 dies, esmene la falta o acompanye la documentació necessària amb indicació que si així no ho fera se li tindrà per desistit de la sol·licitud.  
Els requeriments a què es fa referència en aquest article, així com qualsevol altre que poguera ser realitzat per l'IVACE i que resulten necessaris per a la resolució de l'expedient, s'efectuaran de forma telemàtica, sense perjuí del que estableix l'article 28 de la Llei 11/2007, de 22 de juny, d'Accés Electrònic dels Ciutadans als Serveis Públics.  
  
Els requeriments, les notificacions, les comunicacions o la documentació dels procediments emesos per mitjà de firma electrònica avançada gaudiran de validesa i eficàcia, en els termes que preveu l'article 45 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Les notificacions que es realitzen per mitjans electrònics s'entendran practicades o rebutjades en els termes que s'assenyalen en la Llei 11/2007, de 22 de juny, d'Accés Electrònic dels Ciutadans als Serveis Públics, i en la resta de la legislació vigent.  
L'aportació de documents en contestació als requeriments referenciats s'haurà de realitzar a través de registre electrònic accedint a l'adreça web http:www.ivace.es//sent, aplicables els mateixos requisits sobre la utilització de firma electrònica avançada que els recollits en l'apartat 1.1 del present article.  
Així mateix, es podrà requerir del sol·licitant qualssevol altres dades, documents i informes complementaris que resulten necessaris per a la resolució de l'expedient.  
5. Els sol·licitants podran executar els projectes una vegada presentada la sol·licitud, sense esperar que la concessió de l'ajuda es produïsca i sense que això prejutge la decisió que finalment s'adopte.  
6. El sistema de control que l'IVACE aplicarà en relació a les declaracions responsables presentades serà per mostreig, d'acord amb el que estableix l'art. 6.4 del Decret 165/2010, de 8 d'octubre del Consell.  
  
  
Article 9. Lloc de Presentació de sol·licituds i termini  
1. Les sol·licituds i la documentació annexa es presentaran davant de el Registre Electrònic de la Generalitat. Aquest emetrà automàticament un resguard acreditatiu de la presentació de la sol·licitud, que podrà ser arxivat o imprés per l'interessat, en els termes que preveu la Llei 11/2007, de 22 de juny, d'Accés Electrònic dels Ciutadans als Serveis Públics, i en el Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana  
2. Amb caràcter general, el termini de presentació de sol·licituds serà de 45 dies naturals comptats a partir de l'endemà de la publicació d'aquesta disposició en el Diari Oficial de la Comunitat Valenciana.  
  
Article 10. Instrucció i avaluació de sol·licituds  
1. L'òrgan instructor del procediment de concessió d'ajudes serà l'Àrea de Planificació, Estudis i Energies Renovables de l'IVACE.  
  
2. El procediment de concessió de subvencions regulades en la present resolució serà, el de concurrència competitiva, regulat en el capítol II del títol I de la Llei 38/2003, General de Subvencions, i secció 1a de capítol II del títol X de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
  
Així doncs, la concessió de l'ajudes es realitzarà per mitjà de la comparació de les sol·licituds presentades en la mateixa zona eòlica, a les quals s'aplicaran els criteris de valoració que es detallen en l'article següent i s'establirà una prelació segons la puntuació obtinguda respectant els límits pressupostaris disponibles.  
L'òrgan instructor verificarà de cada sol·licitant i dels projectes presentats el compliment dels requisits exigits en la convocatòria, i en cas de resultar d'acord amb aquesta, procedirà a l'anàlisi dels projectes presentats i a l'aplicació dels criteris de valoració del programa, i es desestimaran aquells projectes presentats per sol·licitants que no complisquen els requisits exigits en la present convocatòria.  
  
El òrgan instructor podrà requerir del sol·licitant l'aportació addicional de qualssevol altres documents, informes o dades complementàries que estime necessaris per a resoldre sobre la sol·licitud presentada.  
3. Com a resultat de la seua actuació, l'òrgan instructor emetrà una preavaluació que serà elevada a la comissió a què es refereix l'article 13.  
  
Article 11. Criteris de valoració de sol·licituds  
Les sol·licituds presentades es valoraran sobre un màxim de 30 punts, segons els criteris que s'indiquen en els següents apartats.  
1. Característiques del municipi (màxim 15 punts).  
a) Actuacions proposades per ajuntaments els termes municipals dels quals no alberguen parcs eòlics però suporten infraestructures d'evacuació de l'energia elèctrica generada en aquests, amb la puntuació de s'indica a continuació.  
 Subestació elèctrica. S'aplica el criteri següent:  
· Hi ha subestació elèctrica al municipi: 1 pts.  
· No hi ha subestació elèctrica al municipi: 0 pts.  
 Longitud de línies d'evacuació. La puntuació és directament proporcional a la longitud de línies elèctriques al municipi, segons el criteri següent:  
· Més de 15 km: 5 pts.  
· Entre 10 i 15 km: 4 pts.  
· Entre 5 i 10 km: 3 pts.  
· Entre 3 i 5 km: 2 pts.  
· Entre 1 i 3 km: 1 pts.  
· Menys d'1 km: 0 pts.  
b) Actuacions proposades per ajuntaments els termes municipals dels quals no alberguen parcs eòlics però resulten afectats visualment per aquests des d'algun punt del seu nucli urbà principal o d'algun dels seus nuclis de població, amb la puntuació que s'indica a continuació.  
  
 El grau d'afecció visual es valora en funció de la distància al parc més pròxim, segons el criteri següent:  
· Alta (menor 3 km): 3 pts.  
· Media-alta (entre 3 i 6 km: 2 pts.  
· Mitjana-baixa (entre 6 i 10 km: 1 pts.  
· Baixa (més de 10 km): 0 pts.  
c) Actuacions proposades per ajuntaments els termes municipals dels quals no alberguen parcs eòlics però suporten infraestructures d'obra nova o ampliació de camins d'accés a parcs, amb la puntuació de s'indica a continuació.  
 Camins d'accés parcs (obra nova o ampliació). S'aplica el criteri següent:  
· Hi ha camins d'accés a parcs al municipi: 1 pts.  
· No hi ha camins d'accés a parcs en el municipi: 0 pts.  
d) Actuacions proposades per municipis els termes municipals del qual alberguen parcs eòlics, amb la puntuació de s'indica a continuació.  
  
 Nombre d'aerogeneradors. La puntuació és inversament proporcional al nombre d'aerogeneradors en el municipi, segons el criteri següent:  
· Entre 0 i 5: 5 pts.  
· Entre 6 i 10: 4 pts.  
· Entre 11 i 15: 3 pts.  
· Entre 16 i 25: 2 pts.  
· Entre 26 i 40: 1 pts.  
· Més de 40: 0 pts.  
En el cas que el sol·licitant siga una mancomunitat o consorci de municipis, per a la valoració d'aquest apartat 1, es prendrà la puntuació corresponent al municipi pertanyent a la dita mancomunitat o consorci, que tinga una major puntuació global de conformitat amb les escales anteriorment indicades.  
2. Característiques i interés del projecte des del punt de vista social, mediambiental i econòmic (màxim 9 punts).  
a) Interés social.  
Es valora l'interés del projecte des del punt de vista de dotació de serveis públics de caràcter social, sanitari, cultural, esportiu, educatiu, urbanístic, viari i anàlegs, fins a un màxim de 3 punts, segons el criteri següent:  
 Alt (projectes de nova construcció o reforma integral d'edificis, instal·lacions o infraestructures de serveis públics de caràcter social, sanitari, cultural, esportiu, educatiu, urbanístic, viari, d'electrificació rural i anàlegs): 3 pts.  
 Mitjà-baix (projectes de millora o reforma no integral d'edificis, instal·lacions o infraestructures existents de serveis públics, de caràcter social, sanitari, cultural, esportiu, educatiu, urbanístic, viari, d'electrificació rural i anàlegs): 2 pts.  
 Mitjà-baix (altres projectes de nova construcció, millora o reforma d'edificis, instal·lacions o infraestructures municipals de caràcter social, no inclosos en els tipus anteriors): 1 pts.  
 Baix (projectes que no posseïsquen o no acrediten el seu interés social): 0 pts.  
b) Interés mediambiental.  
Es valora l'interés del projecte quant als seus beneficis sobre el medi ambient des del punt de vista de l'aprofitament energètic de fonts renovables, reducció de consums energètics, prevenció d'incendis forestals i anàlegs fins a un màxim de 3 punts, segons el criteri següent:  
  
 Alt (projectes de promoció, impuls i/o aprofitament energètic de fonts renovables): 3 pts.  
 Mitjà-baix (projectes d'implementació de mesures d'estalvi i eficiència energètica, reforma d'edificis per a la millora de la seua qualificació energètica, millora de camins rurals o d'accés a muntanyes, prevenció d'incendis forestals, reducció d'emissions a l'atmosfera o residus de qualsevol tipus): 2 pts.  
 Mitjà-baix (projectes de conservació dels recursos naturals, actuacions de neteja i manteniment en l'àmbit rural, gestió dels recursos hídrics i anàlegs): 1 pts.  
 Baix (projectes que no posseïsquen o no acrediten el seu interés mediambiental): 0 pts.  
c) Interés econòmic.  
Es valora l'interés del projecte quant a impuls i dinamització de l'economia de la zona, creació de noves activitats econòmiques i capacitat d'atracció de recursos, fins a un màxim de 3 punts, segons el criteri següent:  
 Alt (projectes de creació de noves activitats econòmiques): 3 pts.  
  
 Mitjà-alt (projectes que reforcen els atractius econòmics o turístics del municipi o de la zona): 2 pts.  
 Mitjà-baix (altres projectes d'interés econòmic no inclosos en els tipus anteriors): 1 pts.  
 Baix (projectes que no posseïsquen o no acrediten el seu interés econòmic): 0 pts.  
3. Distribució equilibrada temporal dels fons entre els municipis (màxim 3 punts).  
Es valora la prioritat en intensitat d'ajuda respecte a altres municipis. La prioritat és inversament proporcional a la quantia de les ajudes rebudes pel municipi en el marc d'anteriors convocatòries del Fons de Compensació del Pla Eòlic, segons el criteri següent:  
  
a) Alta (municipis que en les anteriors convocatòries hagen rebut una ajuda acumulada inferior a 50.000 euros): 3 pts.  
b) Mitjana-alta (municipis que en les anteriors convocatòries hagen rebut una ajuda acumulada entre 50.000 i 150.000 euros): 2 pts.  
c) Mitjà-baixa: (municipis que en les anteriors convocatòries hagen rebut una ajuda acumulada entre 150.000 i 300.000 euros): 1 pts.  
  
d) Baixa: (municipis que en les anteriors convocatòries hagen rebut una ajuda acumulada superior a 300.000 euros): 0 pts.  
4. Previsió de finançament addicional de l'actuació, incloent-hi ajudes públiques o fons propis.  
Es valora l'aportació de fons propis o altres fonts de finançament addicional que aporte el municipi, segons el criteri següent:  
a) Finançament propi i/o addicional major o igual al 40 %: 3 pts.  
b) Finançament propi i/o addicional entre el 20 % i el 40 %: 2 pts.  
c) Finançament propi i/o addicional entre el 10 % i el 20 %: 1 pts.  
d) Finançament propi i/o addicional inferior al 10 %: 0 pts.  
Perquè un projecte puga ser aprovat, haurà d'obtindre una puntuació global mínima de 10 punts, per al conjunt dels apartats 1, 2, 3 i 4 anteriors.  
5. En el cas d'empat en la puntuació final obtinguda després de l'aplicació dels criteris d'avaluació precedents, tindran preferència en l'adjudicació de les ajudes aquells sol·licitants que acrediten que, amb anterioritat a la publicació d'aquesta convocatòria, ocupen major percentatge de persones treballadores amb discapacitat, o bé es comprometen a contractar un percentatge major de persones treballadores amb discapacitat durant l'àmbit temporal de l'ajuda o subvenció. L'aplicació d'aquesta preferència es realitzarà en els termes de l'article 6 del Decret 279/2004, de 17 de desembre, del Consell, pel qual es regulen mesures en els procediments de contractació administrativa i de concessió de subvencions per a el foment de l'ocupació de les persones amb discapacitat.  
Subsidiàriament, tindran preferència en l'adjudicació aquells sol·licitants que acrediten que, amb anterioritat a la publicació d'aquesta convocatòria, ocupen major percentatge de persones que es troben entre els col·lectius de població especialment desfavorida, així com de persones amb dificultats d'accés al mercat laboral, com els relacionats en el punt 2.c.1. de l'apartat huité de l'Acord de 27 de març de 2015, del Consell, pel qual s'estableixen directrius per a l'aplicació de clàusules de caràcter social en la contractació de l'Administració de la Generalitat i el seu sector públic, així com en matèria de subvencions de l'Administració de la Generalitat, o bé es comprometen a contractar un percentatge major de persones pertanyents a aquest col·lectius durant l'àmbit temporal de l'ajuda o subvenció.  
  
L'acreditació d'aquests requisits es realitzarà per mitjà de declaració responsable, sense perjuí de les facultats de l'IVACE de comprovar la validesa de la dita declaració en qualsevol moment, i quedarà l'efectivitat de l'ajuda condicionada al compliment del que preveu aquesta.  
  
Article 12. Concessió de les ajudes  
1. Després dels actes d'instrucció i l'aplicació dels criteris de valoració realitzats per l'òrgan instructor, la preavaluació resultant serà sotmesa a una comissió composta per:  
President: la direcció general de l'IVACE  
Vocal: la Subdirecció General d'Energia i Mines de la Direcció General d'Indústria i Energia de la Generalitat o persona que el substituïsca en el centre directiu amb competències en matèria d'energia.  
Vocal: un representant de la Unitat d'IVACE Energia.  
Secretari: un tècnic de la Unitat d'IVACE Energia, sense vot.  
La comissió adaptarà el seu funcionament al que estableix la convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Si bé la convocatòria fixa una puntuació mínima que hauran d'obtindre els projectes per a ser avaluats positivament, la comissió podrà, quan el nombre de sol·licituds que superen eixe llindar mínim no permeta concedir el percentatge màxim d'ajuda en funció del pressupost disponible, distribuir el pressupost disponible segons la puntuació obtinguda reduint el percentatge d'ajuda concedida proporcionalment a dita puntuació, a fi d'arribar a un nombre més gran de beneficiaris.  
  
2. De les reunions de la comissió s'elevarà l'acta ?amb la proposta d'adjudicació continguda en aquesta- al president de l'IVACE.  
Vista la proposta continguda en l'acta de la comissió, el president de l'IVACE resoldrà sobre l'adjudicació de les ajudes, fixant expressament la quantia, i incorporarà, si és el cas, les condicions i obligacions a què haja de subjectar-se l'entitat beneficiària.  
3. La resolució de concessió es notificarà de forma individualitzada a cada interessat de forma telemàtica, en els termes que preveuen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les subvencions concedides es publicaran en el Diari Oficial de la Comunitat Valenciana (DOCV), en compliment del que s'ha establit en Llei 38/2003, de 17 de novembre, General de Subvencions, sobre publicitat de les subvencions concedides.  
El termini màxim per a resoldre i notificar la concessió d'ajudes serà de sis mesos comptats des de la finalització del termini de presentació de sol·licituds. Transcorregut el termini sense que haja recaigut una resolució, s'entendrà desestimada la sol·licitud de concessió d'ajuda, en els termes que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i en l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat.  
4. Les resolucions a què es refereixen els paràgrafs anteriors esgoten la via administrativa i en contra podrà interposar-se un recurs potestatiu de reposició davant del president de l'IVACE en el termini d'un mes, comptat des de l'endemà de la notificació d'aquestes, d'acord amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé recurs contenciós administratiu davant del jutjat competent, en el termini de dos mesos a comptar del següent al de la notificació de la resolució de concessió corresponent, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
Es delega en la direcció general de l'IVACE la resolució dels recursos de reposició.  
  
Article 13. Resolució d'incidències  
1. És competència de la Direcció General de l'IVACE, la resolució de les incidències que es produïsquen amb anterioritat o posterioritat a la concessió, i en especial els supòsits de:  
a) Canvis d'ubicació.  
b) Pròrrogues per a l'execució del projecte i per al compliment de les condicions particulars de la concessió amb caràcter excepcional.  
c) Modificacions justificades pel beneficiari del projecte inicial, entre aquestes, canvis en la denominació del projecte o de les característiques tècniques d'aquest.  
d) Pròrrogues del termini per a l'aportació de documents acreditatius de l'execució del projecte o d'altres documents exigits als beneficiaris, als efectes de liquidació de l'ajuda.  
2. Es delega en la Direcció General de l'IVACE la resolució dels expedients de revocació desistiment i minoració, i renúncia.  
  
Article 14. Control i verificació de les accions  
1. Tant l'entitat beneficiària com els tercers relacionats amb el objecte de la subvenció, hauran de sotmetre's a les actuacions de comprovació, verificació i control financer de l'activitat subvencionada efectuades en qualsevol moment per l'IVACE, i l'Administració de la Generalitat, facilitant en tot moment tota la informació que se sol·licite en l'exercici de les dites actuacions, i en especial posant a disposició la totalitat de documents necessaris per a una pista d'auditoria adequada.  
  
Les verificacions abordaran els aspectes administratius, financers, tècnics i físics de les operacions, segons corresponga, i hauran d'incloure en tot cas els procediments següents:  
- Verificacions administratives de tots els projectes aprovats.  
- Verificacions sobre el terreny de determinats projectes d'una mostra representativa.  
A resultes de les verificacions efectuades al beneficiari, el projecte podrà ser objecte de minoració o revocació.  
2. Així mateix, l'incompliment pels beneficiaris de qualsevol de les obligacions establides en aquesta resolució podrà donar lloc a la minoració o a la revocació de la part de subvenció a fons perdut en funció de les circumstàncies ocorregudes i d'una valoració d'aquestes. En el cas que l'ajuda haguera sigut ja pagada, haurà de procedir-se al reintegrament de la quantitat percebuda i dels interessos de demora des del moment del pagament de la subvenció en la forma prevista en la legislació sobre subvencions. De conformitat amb dita normativa, l'incompliment de l'obligació de reintegrament tindrà entre d'altres efectes la impossibilitat de ser beneficiari en successives convocatòries, sempre que es trobe en període executiu.  
  
Article 15. Obligacions dels beneficiaris  
Seran obligacions del beneficiari:  
a) Realitzar el projecte objecte de subvenció i acreditar la seua realització en la forma fixada en la notificació de l'ajuda i en el manual d'instruccions de justificació d'ajudes aprovat per la direcció de l'IVACE que serà publicat en la pàgina web http://www.ivace.es. L'entitat beneficiària haurà de realitzar el projecte objecte de subvenció en la forma descrita en la memòria presentada junt amb la sol·licitud normalitzada, i de manera que es complisca la finalitat de les ajudes, respectant els costos subvencionables indicats en la notificació de concessió. L'execució del projecte haurà de respectar en tot cas el calendari marcat en la memòria inicial o en les seues reformulacions posteriors.  
Qualsevol modificació del projecte haurà de comptar amb l'aprovació prèvia de l'IVACE, sol·licitada i justificada per escrit fins a un mes natural abans de la finalització del termini de justificació del projecte, i no podrà suposar en cap cas una alteració del contingut essencial del projecte o d'algun dels aspectes que van ser tinguts en compte per a la seua valoració.  
b) Respondre de la veracitat dels documents aportats.  
c) Actualitzar la documentació presentada que haguera patit alguna modificació o la vigència de la qual haguera finalitzat, i comunicar altres ajudes, subvencions, ingressos o recursos procedents de qualssevol administració o ens públic o privat que haguera obtingut o sol·licitat per als mateixos costos subvencionables després de la data de presentació de la sol·licitud.  
d) Complir les seues obligacions fiscals i amb la Seguretat Social de manera que quede acreditada aquesta circumstància en el moment previ a l'atorgament de l'ajuda i del reconeixement de l'obligació per IVACE, en els termes establits en la normativa vigent en la matèria.  
e) Acreditar la seua personalitat jurídica, referida al moment de sol·licitud de l'ajuda, en la forma i el termini que establisca l'IVACE.  
f) Disposar de llibres comptables i registres diligenciats i la resta de documents degudament auditats en els termes exigits per la legislació local, així com els estats comptables.  
g) Respondre del fet que les actuacions objecte de subvenció estiguen realitzades per empreses instal·ladores que complisquen els requisits establits reglamentàriament.  
h) Els projectes i les instal·lacions es realitzaran complint els reglaments i normatives que els siguen aplicables i disposaran de les llicències i autoritzacions administratives corresponents.  
i) Respectar en els projectes els principis següents:  
 Les inversions subvencionades hauran de mantindre's inalterables durant els cinc anys següents al cobrament de la subvenció a fons perdut.  
 Els resultats del projecte hauran de mantindre's en el territori de la Comunitat Valenciana.  
 L'execució dels projectes no haurà de vulnerar en cap cas el principi de no-discriminació per raó de sexe, raça, origen ètnic, religió, conviccions, minusvalideses, edat o orientació sexual, i hauran de facilitar, o almenys no impedir, l'accessibilitat per a les persones discapacitades.  
  
j) Indicar si el projecte està subjecte a declaració d'impacte ambiental d'acord amb la legislació vigent.  
k) Inserir en el material divulgatiu relacionat amb la difusió del projecte el logotip d'IVACE disponible en http://www.ivace.es.  
l) L'entitat beneficiària haurà d'acreditar estar al corrent en el compliment de l'obligació de rendició dels seus comptes anuals davant de la Sindicatura de Comptes.  
m) Conservar durant un termini de cinc anys a partir de la data de justificació de les inversions, els documents de la realització del projecte o activitat, i els relacionats amb les despeses i pagaments i amb les auditories corresponents, mentres puguen ser objecte de comprovació i control.  
En eixe sentit, els documents es conservaran o bé en forma d'originals o de còpies compulsades d'originals, o bé en suports de dades comunament acceptats, en especial versions electròniques de documents originals o documents existents únicament en versió electrònica. Els documents es conservaran en una forma que permeta la identificació dels interessats durant el període necessari per als fins per als quals es van regular les dades o per als que tracten ulteriorment. Quan els documents només estan en versió electrònica, els sistemes informàtics utilitzats compliran normes de seguretat acceptades que garantisquen que els documents conservats s'ajusten als requisits legals nacionals i són fiables als efectes d'auditoria.  
n) En qualsevol moment de la vigència de l'expedient, el beneficiari haurà d'actualitzar la documentació presentada que haguera patit alguna modificació i comunicar altres ajudes públiques o privades que haguera obtingut o sol·licitat després de la data de presentació de la sol·licitud.  
  
  
Article 16. Termini per a la realització i documentació justificativa de les inversions  
1. La liquidació de les ajudes s'efectuarà una vegada executat el projecte en la seua totalitat o en les fases previstes, d'acord amb la sol·licitud presentada i en els termes fixats per a la concessió de l'ajuda.  
2 Amb caràcter general, els beneficiaris hauran d'acreditar la realització de l'actuació objecte de la subvenció en la forma fixada en la notificació de concessió de l'ajuda i en el manual d'instruccions de justificació d'ajudes que serà publicat en la pàgina web ?http:// www.ivace.es- con data límit 1 de març de l'any següent al de la notificació de la concessió, llevat que per circumstàncies concurrents es determine un termini distint en la resolució de concessió de l'ajuda.  
3. Als efectes de determinar la data màxima per a acreditar la realització de l'actuació, l'IVACE tindrà en compte les dates de planificació de projecte indicades en el moment de la sol·licitud.  
4. Als efectes d'acreditar la realització de l'actuació objecte de subvenció, els beneficiaris hauran de presentar:  
a) Justificants de despesa, presentant factures que hauran de complir el que disposa el Reglament pel qual es regulen les obligacions de facturació, aprovat pel Reial Decret 1619/2012, de 30 de novembre i la resta de normativa vigent.  
b) Justificants de pagament, sent vàlids els pagaments per mitjà d'entitat financera, aportant còpia de l'extracte bancari junt amb còpia del xec nominatiu o de l'ordre de transferència que acredite que el destinatari del pagament coincideix amb l'emissor de la factura.  
- No podran ser subvencionades les despeses que siguen finançades per mitjà de mecanismes d'arrendament financer, lísing, rènting o semblants, ni aquelles accions finançades per tercers, per mitjà de convenis o contractes en què la propietat dels béns objecte de l'acció no pertanga al beneficiari dins del període subvencionable.  
- Es consideraran vàlids els pagaments en efectiu ni els ingressos bancaris per caixa.  
- Només es consideraran vàlids els justificants de pagament que es troben referits el sol·licitant de l'ajuda. En el cas de transferències bancàries, en el compte d'origen haurà de constar com a titular el beneficiari de l'ajuda.  
- No s'acceptaran aquells documents de pagament que, fins i tot sent conformes amb els requisits formals assenyalats anteriorment, no permeten identificar clarament a quines factures estan vinculats.  
- No s'acceptaran els pagaments efectuats a través de modalitats de finançament que suposen la transferència directa de fons des de l'entitat financera a l'emissor de la factura.  
- Els justificants de despesa (factures) presentats hauran d'estar pagats en la seua totalitat, incloent-hi els seus impostos corresponents, amb anterioritat a la finalització del termini de justificació. Aquest requisit s'aplicarà amb independència del percentatge d'imputació d'una despesa al projecte. No seran considerades vàlides les factures que només es troben pagades de forma parcial.  
c) Les despeses de personal propi es justificaran per mitjà de còpia de les nòmines del personal de la plantilla dedicat al desplegament del projecte i còpia dels models TC2, de cotitzacions a la Seguretat Social dels treballadors imputats al desplegament de les activitats del projecte, identificant clarament cada treballador participant en aquest. La dita identificació es durà a terme a través d'un certificat del secretari o interventor de l'entitat on es farà constar el personal adscrit al projecte i el seu temps i període de dedicació.  
d) Fotografies del projecte subvencionat.  
e) Declaració responsable d'altres ajudes públiques o privades que hagueren obtingut o sol·licitat d'aquesta o una altra administració o ens públic o privat, per al finançament dels costos subvencionables del projecte objecte de sol·licitud d'ajuda per aquesta convocatòria. Els beneficiaris d'ajudes destinades a projectes previstos en l'apartat 2 de l'article 4 de la present resolució deuran a més comunicar a l'IVACE altres ajudes subjectes al règim de minimis (independentment dels costos subvencionables per als quals van ser concedides).  
5. La liquidació de l'ajuda a aquells projectes subjectes a declaració d'impacte ambiental d'acord amb la legislació vigent, es farà efectiva amb presentació prèvia del document acreditatiu de la seua resolució, emesa per l'òrgan competent.  
6. Els beneficiaris hauran de presentar un certificat del secretari o interventor de l'entitat que el procediment de contractació utilitzat ha respectat la normativa vigent, fent referència a la norma aplicada, el procediment utilitzat, la seua justificació, les dades relatives a la publicació, si és el cas, i el número/codi de l'expedient de contractació. L'entitat pública compatibilitzarà i aplicarà simultàniament el contingut de la Llei 38/2003, de 17 de novembre, General de Subvencions i el Reial Decret Llei 3/2001, de 14 de novembre, de Contractes del Sector Públic.  
  
  
Article 17. Minoració i revocació de les ajudes  
1. L'alteració d'algunes de les característiques del projecte la subvenció del qual haja sigut aprovada, l'execució parcial de la inversió, la insuficient justificació de les despeses efectivament realitzades i la concessió després de la presentació de la sol·licitud d'altres ajudes públiques o privades, que en el seu conjunt excedisquen els límits establits, podrà donar lloc a la minoració de la subvenció concedida. Aquests criteris resultaran d'aplicació per a determinar la quantitat que finalment haja de percebre el beneficiari i hauran de respondre al principi de proporcionalitat.  
2. L'incompliment pel beneficiari de qualsevol dels requisits, condicions i la resta de circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de la realització del projecte, podrà donar lloc a la revocació de la subvenció i l'obligació de reintegrar les ajudes percebudes i els interessos de demora des del moment de pagament de la mateixa basant-se en el que disposa el títol II de Llei 38/2003, General de Subvencions i en capítol III del títol X de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
  
  
DISPOSICIONS FINALS  
  
Primera  
Es faculta la Direcció General de l'IVACE per a dictar les resolucions necessàries per al desplegament, eficàcia i execució de la present convocatòria.  
  
Segona  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
  
València, 17 de desembre de 2015.- El president de l'IVACE: Rafael Climent González.  
  
  
  
ANNEX I  
Quantia i distribució del fons per zones eòliques per a l'any 2015  
  
Zona Romanent 2013 (?) Ingressos 2015 (?) Total fons 2015 (?)  
1 29.917,37 270.842,73 759.876,05  
2 34.910,34 500.436,28 416.214,58  
3 54.394,99 525.666,14 540.501,50  
6 17.920,91 427.926,24 609.574,55  
7 4.239,66 989.513,21 671.814,02  
8 2.633,10 525.383,58 407.900,64  
10 3.526,96 276.697,65 273.448,88  
11 51.184,36 453.942,78 769.827,00  
12 2.495,12 392.613,06 802.707,26  
Total 201.221,48 2.931.875,00 3.133.096,48